CELEX: 32010R0428
Language: el
Date: 2010-05-20 00:00:00
Title: Κανονισμός (ΕΕ) αριθ. 428/2010 της Επιτροπής, της 20ής Μαΐου 2010 , σχετικά με την εφαρμογή του άρθρου 14 της οδηγίας 2009/16/ΕΚ του Ευρωπαϊκού Κοινοβουλίου και του Συμβουλίου όσον αφορά τις εκτεταμένες επιθεωρήσεις πλοίων  (Κείμενο που παρουσιάζει ενδιαφέρον για τον ΕΟΧ)

21.5.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 125/2
            
         ΚΑΝΟΝΙΣΜΌΣ (ΕΕ) αριθ. 428/2010 ΤΗΣ ΕΠΙΤΡΟΠΉΣ
   της 20ής Μαΐου 2010
   σχετικά με την εφαρμογή του άρθρου 14 της οδηγίας 2009/16/ΕΚ του Ευρωπαϊκού Κοινοβουλίου και του Συμβουλίου όσον αφορά τις εκτεταμένες επιθεωρήσεις πλοίων
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   την οδηγία 2009/16/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με τον έλεγχο των πλοίων από το κράτος του λιμένα (1), και ιδίως το άρθρο 14 παράγραφος 4,
   Εκτιμώντας τα ακόλουθα:
   
               (1)
            
            
               Οι αξιωματικοί ελέγχου του κράτους λιμένα, σε περίπτωση εκτεταμένης επιθεώρησης πλοίου, ακολουθούν κατάλογο συγκεκριμένων σημείων που πρέπει να ελέγξουν, ανάλογα με τη δυνατότητα διεξαγωγής ή ενδεχόμενων περιορισμών της επιθεώρησης, συνδεόμενων με την ασφάλεια των προσώπων, του πλοίου ή του λιμένα.
            
         
               (2)
            
            
               Σχετικά με τον προσδιορισμό των συγκεκριμένων σημείων που πρέπει να ελέγχονται κατά τη διάρκεια εκτεταμένης επιθεώρησης για κάθε πεδίο κινδύνου του παραρτήματος VII της οδηγίας 2009/16/ΕΚ, κρίνεται αναγκαίο να ληφθεί ως βάση η εμπειρογνωσία του Μνημονίου Συνεννόησης του Παρισιού για τον έλεγχο των πλοίων από το κράτος του λιμένα.
            
         
               (3)
            
            
               Οι αξιωματικοί ελέγχου του κράτους του λιμένα αποφασίζουν με βάση την επαγγελματική κρίση τους εάν είναι δυνατόν και πόσο διεξοδικά πρέπει να εξετάσουν κάθε ειδικό σημείο.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής ασφάλειας στη ναυτιλία και πρόληψης της ρύπανσης από τα πλοία (COSS),
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Κατάλογος ειδικών σημείων που πρέπει να ελέγχονται σε περίπτωση εκτεταμένης επιθεώρησης
   Η εκτεταμένη επιθεώρηση που αναφέρεται στο άρθρο 14 της οδηγίας 2009/16/ΕΚ περιλαμβάνει, κατά περίπτωση, τουλάχιστον τον έλεγχο των ειδικών σημείων που αναφέρονται στο παράρτημα του παρόντος κανονισμού.
   Σε περίπτωση που δεν προσδιορίζονται ειδικά πεδία για ιδιαίτερο τύπο πλοίου, όπως ορίζει η οδηγία 2009/16/ΕΚ, ο επιθεωρητής αποφασίζει με βάση την επαγγελματική του κρίση ποια σημεία πρέπει να επιθεωρηθούν και σε ποια έκταση, ούτως ώστε να ελέγξει τη γενική κατάσταση σε αυτά τα πεδία.
   Άρθρο 2
   Έναρξη ισχύος και εφαρμογή
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2011.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Μαΐου 2010.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 131 της 28.5.2009, σ. 57.
   
      ΠΑΡΑΡΤΗΜΑ
      
         ΕΙΔΙΚΑ ΣΗΜΕΙΑ ΠΟΥ ΠΡΕΠΕΙ ΝΑ ΕΛΕΓΧΟΝΤΑΙ ΚΑΤΑ ΤΗ ΔΙΑΡΚΕΙΑ ΕΚΤΕΤΑΜΕΝΗΣ ΕΠΙΘΕΩΡΗΣΗΣ
      
      (όπως ορίζει το άρθρο 14 παράγραφος 4 της οδηγίας 2009/16/ΕΚ)
      A.   Όλοι οι τύποι πλοίων
      
      α)   Κατάσταση των δομικών στοιχείων
      
      
                  —
               
               
                  Κατάσταση κύτους και καταστρώματος
               
            β)   Στεγανότητα/αντοχή του πλοίου στις καιρικές συνθήκες
      
      
                  —
               
               
                  Στεγανές/καιροστεγείς θύρες
               
            
                  —
               
               
                  Ανεμιστήρες, αεραγωγοί και περιβλήματα
               
            
                  —
               
               
                  Στόμια κυτών φορτίου
               
            γ)   Συστήματα έκτακτης ανάγκης
      
      
                  —
               
               
                  Προσομοιωμένη διακοπή ρεύματος/έναρξη λειτουργίας της εφεδρικής γεννήτριας
               
            
                  —
               
               
                  Φωτισμός έκτακτης ανάγκης
               
            
                  —
               
               
                  Δοκιμή συστημάτων άντλησης των υδροσυλλεκτών
               
            
                  —
               
               
                  Δοκιμή των συστημάτων κλεισίματος/υδατοστεγών θυρών
               
            
                  —
               
               
                  Δοκιμή του οιακοστροφίου συμπεριλαμβανόμενου του εφεδρικού οιακοστροφίου
               
            δ)   Ραδιοεπικοινωνία
      
      
                  —
               
               
                  Δοκιμή εφεδρικής πηγής ενέργειας
               
            
                  —
               
               
                  Δοκιμή κύριας εγκατάστασης και βοηθημάτων παραλαβής πληροφοριών ναυτικής ασφαλείας
               
            
                  —
               
               
                  Δοκιμή φορητών συσκευών ελέγχου πολύ υψηλής συχνότητας (VHF) του Παγκόσμιου ναυτιλιακού συστήματος κινδύνου και ασφάλειας (GMDSS)
               
            ε)   Πυρασφάλεια
      
      
                  —
               
               
                  Άσκηση πυρόσβεσης, η οποία περιλαμβάνει απόδειξη της ικανότητας χρήσης του πυροσβεστικού ιματισμού και του εξοπλισμού και των συσκευών πυρόσβεσης
               
            
                  —
               
               
                  Δοκιμή της εφεδρικής πυροσβεστικής αντλίας (με 2 σωλήνες)
               
            
                  —
               
               
                  Δοκιμή της εξ αποστάσεως διακοπής έκτακτης ανάγκης του εξαερισμού και των αντίστοιχων βαλβίδων
               
            
                  —
               
               
                  Δοκιμή εξ αποστάσεως διακοπής έκτακτης ανάγκης των αντλιών καυσίμου
               
            
                  —
               
               
                  Δοκιμή επιστομίων ταχέος κλεισίματος εξ αποστάσεως
               
            
                  —
               
               
                  Πυρίμαχες πόρτες
               
            
                  —
               
               
                  Μόνιμες εγκαταστάσεις πυρόσβεσης και συναφή συστήματα συναγερμού
               
            στ)   Συναγερμοί
      
      
                  —
               
               
                  Δοκιμή του συστήματος συναγερμού πυρκαγιάς
               
            ζ)   Συνθήκες διαβίωσης και εργασίας
      
      
                  —
               
               
                  Κατάσταση εξοπλισμού πρόσδεσης και των βάσεων έδρασης των μηχανών
               
            η)   Σωστικά μέσα
      
      
                  —
               
               
                  Διατάξεις καθαίρεσης σωστικών εξοπλισμών και ναυαγοσωστικών λέμβων (σε περίπτωση ενδείξεων δυσλειτουργίας λέμβων που πρέπει να καθαιρεθούν)
               
            θ)   Πρόληψη της ρύπανσης
      
      
                  —
               
               
                  Δοκιμή του εξοπλισμού φίλτρου πετρελαίου
               
            B.   Φορτηγά φορτίου χύδην/πλοίο OBO (εφόσον μεταφέρουν στερεό φορτίο χύδην)
      
      Εκτός από τα σημεία που αναφέρονται στο τμήμα Α, τα κάτωθι σημεία θεωρούνται μέρος της εκτεταμένης επιθεώρησης πλοίων μεταφοράς φορτίου χύδην:
      α)   Έγγραφα
      
      Έλεγχος ότι τα ακόλουθα έγγραφα φυλάσσονται επί του πλοίου είναι πλήρη και έχουν θεωρηθεί από το κράτος σημαίας ή από αναγνωρισμένο οργανισμό:
      
                  —
               
               
                  Το πρόγραμμα εκτεταμένων επιθεωρήσεων (ESP), όπου περιλαμβάνονται:
                  
                              i)
                           
                           
                              εκθέσεις επιθεώρησης της δομής του πλοίου
                           
                        
                              ii)
                           
                           
                              εκθέσεις μετρήσεων πάχους
                           
                        
                              iii)
                           
                           
                              εκθέσεις αξιολόγησης της κατάστασης του πλοίου
                           
                        
            
                  —
               
               
                  Έλεγχος εάν επιτρέπεται η μεταφορά του συγκεκριμένου φορτίου βάσει του εγγράφου για επικίνδυνα εμπορεύματα
               
            
                  —
               
               
                  Έγκριση φορτωτικών μέσων
               
            β)   Κατάσταση των δομικών στοιχείων
      
      
                  —
               
               
                  Κατάσταση διαφραγμάτων και στηθαίων προστασίας στόμιου κύτους
               
            
                  —
               
               
                  Δεξαμενές έρματος
                  Εξέταση από την πόρτα της δεξαμενής/την πρόσβαση στο κατάστρωμα ή είσοδος τουλάχιστον σε μία από τις δεξαμενές έρματος εντός του χώρου φορτίου, εφόσον ο επιθεωρητής διαπιστώσει σαφείς λόγους κατόπιν παρατήρησής τους και βάσει των αρχείων ESP.
               
            Γ.   Πλοία μεταφοράς αερίου ή χημικών προϊόντων
      
      Εκτός από τα σημεία που αναφέρονται στο τμήμα Α, τα κάτωθι σημεία θεωρούνται μέρος της εκτεταμένης επιθεώρησης πλοίων μεταφοράς αερίου ή χημικών προϊόντων:
      α)   Έγγραφα
      
      
                  —
               
               
                  Έλεγχος εάν το μεταφερόμενο προϊόν αναγράφεται στο σχετικό πιστοποιητικό καταλληλότητας
               
            β)   Εργασίες φορτοεκφόρτωσης
      
      
                  —
               
               
                  Παρακολούθηση της δεξαμενής φορτίου και συστήματα ασφάλειας σχετικά με τη θερμοκρασία, την πίεση και το βαθμό πλήρωσης
               
            
                  —
               
               
                  Συσκευές ανάλυσης οξυγόνου και εκρηξίμετρα, συμπεριλαμβανομένης της βαθμονόμησής τους. Ύπαρξη συσκευής ανίχνευσης χημικών προϊόντων (κονσερτίνα) με δέοντα αριθμό κατάλληλων σωλήνων ανίχνευσης αερίων για το μεταφερόμενο φορτίο
               
            
                  —
               
               
                  Δοκιμή καταιονητήρων καταστρώματος
               
            γ)   Πυρασφάλεια
      
      
                  —
               
               
                  Δοκιμή μόνιμων πυροσβεστικών εγκαταστάσεων του καταστρώματος (όπως απαιτούνται για το μεταφερόμενο προϊόν)
               
            δ)   Συνθήκες διαβίωσης και εργασίας
      
      
                  —
               
               
                  Εξοπλισμός διαφυγής εκτάκτου ανάγκης από τα ενδιαιτήματα με κατάλληλη προστασία του αναπνευστικού συστήματος και των οφθαλμών, εφόσον απαιτείται λόγω των προϊόντων που αναφέρονται στο σχετικό πιστοποιητικό καταλληλότητας
               
            Δ.   Πλοία γενικού φορτίου, πλοία μεταφοράς εμπορευματοκιβωτίων, φορτηγά πλοία ψυγεία, πλοία-εργοστάσια, βαρέα φορτηγά, πλοία εξυπηρέτησης εξεδρών ανοικτής θαλάσσης, ειδικά πλοία, πλοία MODU, πλωτές μονάδες αποθήκευσης και εκφόρτωσης παραγωγής (FPSO), άλλοι τύποι πλοίων
      
      Εκτός από τα σημεία που αναφέρονται στο τμήμα Α, τα κάτωθι σημεία θεωρούνται μέρος της εκτεταμένης επιθεώρησης για τους τύπους πλοίων που αναφέρονται στο παρόν τμήμα:
      α)   Στεγανότητα/Αντοχή του πλοίου στις καιρικές συνθήκες
      
      
                  —
               
               
                  Κατάσταση μπουκαπορτών
               
            
                  —
               
               
                  Πρόσβαση στα κύτη/δεξαμενές φορτίου
               
            β)   Εργασίες φορτοεκφόρτωσης
      
      
                  —
               
               
                  Εξοπλισμός φόρτωσης
               
            
                  —
               
               
                  Εξοπλισμός πρόσδεσης
               
            E.   Πετρελαιοφόρα/OBO (εφόσον έχουν πιστοποιηθεί ως πετρελαιοφόρα)
      
      Εκτός από τα σημεία που αναφέρονται στο τμήμα Α, τα κάτωθι σημεία θεωρούνται μέρος της εκτεταμένης επιθεώρησης πετρελαιοφόρων:
      α)   Έγγραφα
      
      Έλεγχος ότι τα ακόλουθα έγγραφα φυλάσσονται επί του πλοίου, εάν είναι πλήρη και εάν έχουν θεωρηθεί από το κράτος σημαίας ή αναγνωρισμένο οργανισμό:
      
                  —
               
               
                  Το πρόγραμμα εκτεταμένων επιθεωρήσεων (ESP), όπου περιλαμβάνονται:
                  
                              i)
                           
                           
                              εκθέσεις επιθεώρησης των δομικών στοιχείων του πλοίου
                           
                        
                              ii)
                           
                           
                              εκθέσεις μετρήσεων πάχους
                           
                        
                              iii)
                           
                           
                              εκθέσεις αξιολόγησης της κατάστασης του πλοίου
                           
                        
            
                  —
               
               
                  Πιστοποιητικό αφρισμού για σύστημα παραγωγής αφρού στο κατάστρωμα
               
            β)   Κατάσταση των δομικών στοιχείων
      
      
                  —
               
               
                  Δεξαμενές έρματος
                  Εξέταση από την πόρτα της δεξαμενής/την πρόσβαση στο κατάστρωμα ή είσοδος τουλάχιστον σε μία από τις δεξαμενές έρματος εντός του χώρου φορτίου, εφόσον ο επιθεωρητής διαπιστώσει σαφείς λόγους κατόπιν παρατήρησής τους και βάσει των αρχείων ESP.
               
            γ)   Πυρασφάλεια
      
      
                  —
               
               
                  Σταθερό σύστημα παραγωγής αφρού στο κατάστρωμα
               
            
                  —
               
               
                  Έλεγχος της πίεσης του αδρανούς αερίου και της περιεκτικότητάς του σε οξυγόνο
               
            ΣΤ.   Επιβατικά ταχύπλοα HSC, επιβατικά πλοία, οχηματαγωγά επιβατικά πλοία
      
      Εκτός από τα σημεία που αναφέρονται στο τμήμα Α, τα κάτωθι σημεία θεωρούνται μέρος της εκτεταμένης επιθεώρησης επιβατικών πλοίων:
      Εάν κρίνεται σκόπιμο, η επιθεώρηση σε οχηματαγωγά πλοία ή ταχύπλοα επιβατικά σκάφη που αναφέρονται στην οδηγία 1999/35/ΕΚ του Συμβουλίου (1) είναι δυνατόν να συνεχισθεί εν πλω προς ή από λιμένα κράτους μέλους, εφόσον συμφωνεί ο πλοίαρχος ή ο πλοιοκτήτης, ώστε να αποδειχθεί ότι το εκάστοτε οχηματαγωγό ή ταχύπλοο πληροί όλες τις απαιτήσεις ασφαλούς λειτουργίας. Οι αξιωματικοί ελέγχου του κράτους του λιμένα δεν παρεμποδίζουν την εκμετάλλευση του πλοίου, ούτε δημιουργούν καταστάσεις που, κατά την κρίση του πλοιάρχου, μπορούν να θέσουν σε κίνδυνο την ασφάλεια των επιβατών, του πληρώματος ή του πλοίου.
      α)   Έγγραφα
      
      Τεκμηριωμένα αποδεικτικά:
      
                  —
               
               
                  εκπαίδευσης διαχείρισης του πλήθους
               
            
                  —
               
               
                  εκπαίδευσης εξοικείωσης
               
            
                  —
               
               
                  εκπαίδευσης ασφάλειας για το προσωπικό που παρέχει απευθείας συνδρομή ασφάλειας στους επιβάτες στους χώρους επιβατών, και ιδιαίτερα στους ηλικιωμένους και τα μειονεκτούντα άτομα σε περίπτωση ανάγκης
               
            
                  —
               
               
                  διαχείρισης κρίσιμων καταστάσεων και εκπαίδευσης στη συμπεριφορά του ανθρώπου
               
            β)   Στεγανότητα/Αντοχή του πλοίου στις καιρικές συνθήκες
      
      
                  —
               
               
                  Πρωραία και πρυμναία θύρα, αναλόγως
               
            
                  —
               
               
                  Δοκιμή τηλεχειριστηρίων και τοπικών χειριστηρίων των στεγανών θυρών διαφραγμάτων
               
            γ)   Συστήματα έκτακτης ανάγκης
      
      
                  —
               
               
                  Εξοικείωση πληρώματος με το σχέδιο αντιμετώπισης βλαβών
               
            δ)   Εργασίες φορτοεκφόρτωσης
      
      
                  —
               
               
                  Εξοπλισμός πρόσδεσης, κατά περίπτωση
               
            ε)   Πυρασφάλεια
      
      
                  —
               
               
                  Δοκιμή των τηλεχειριστηρίων και των τοπικών χειριστηρίων για το κλείσιμο των πυροσβεστήρων
               
            στ)   Συναγερμοί
      
      
                  —
               
               
                  Δοκιμή του συστήματος ειδοποίησης των επιβατών
               
            
                  —
               
               
                  Δοκιμή του συστήματος ανίχνευσης πυρκαγιάς και συναγερμού
               
            ζ)   Σωστικά μέσα
      
      
                  —
               
               
                  Άσκηση εγκατάλειψης του πλοίου (καθώς και της καθαίρεσης σωσιβίων λέμβων στη θάλασσα)
               
            Ζ.   Οχηματαγωγά φορτηγά πλοία
      
      Εκτός από τα σημεία που αναφέρονται στο τμήμα Α, τα κάτωθι σημεία θεωρούνται μέρος της εκτεταμένης επιθεώρησης οχηματαγωγών φορτηγών πλοίων:
      α)   Στεγανότητα/Αντοχή του πλοίου στις καιρικές συνθήκες
      
      
                  —
               
               
                  Πρωραία και πρυμναία θύρα
               
            β)   Εργασίες φορτοεκφόρτωσης
      
      
                  —
               
               
                  Εξοπλισμός πρόσδεσης
               
            
         (1)  ΕΕ L 138 της 1.6.1999, σ. 1.